สตาร์ เทรค: ฝ่าสงครามยึดโลก

สตาร์ เทรค: ฝ่าสงครามยึดโลก () เป็นภาพยนตร์อเมริกันแนวนิยายวิทยาศาสตร์ ฉายเมื่อปี ค.ศ. 1996 กำกับโดย โจนาทาน เฟรกส์ (เป็นการกำกับภาพยนตร์ครั้งแรกของเขา) สร้างจากแฟรนไชส์ สตาร์ เทรค เป็นภาพยนตร์เรื่องที่แปดในภาพยนตร์ชุด สตาร์ เทรค และเป็นเรื่องที่สองที่มีนักแสดงจาก สตาร์ เทรค: เดอะเน็กซ์เจเนอเรชัน แสดงนำ ภาพยนตร์เล่าเรื่องราวของลูกเรือยานอวกาศ ยูเอสเอส เอนเทอร์ไพรส์-อี ย้อนเวลาจากศตวรรษที่ 24 กลับไปยังกลางศตวรรษที่ 21 เพื่อหยุดยั้ง บอร์ก เผ่าพันธุ์จักรกลชีวะที่ต้องการยึดครองโลกด้วยการเปลี่ยนแปลงอดีต

หลังภาพยนตร์ สตาร์ เทรค ผ่ามิติจักรวาลทลายโลก ฉายในปี ค.ศ. 1994 พาราเมาต์พิกเจอส์ มอบหมายให้นักเขียนบท แบรนนอน บรากาและโรนัลด์ ดี. มัวร์ พัฒนาบทสำหรับภาพยนตร์เรื่องถัดไปในภาพยนตร์ชุด บรากาและมัวร์ต้องการใส่บอร์กเข้าไปในเนื้อเรื่อง ขณะที่ผู้อำนวยการสร้าง ริก เบอร์แมน ต้องการเนื้อเรื่องเกี่ยวกับการเดินทางข้ามเวลา ผู้เขียนบททั้งสองคนได้รวมสองแนวคิดนี้เข้าด้วยกัน โดยในตอนแรก พวกเขาเขียนบทให้ภาพยนตร์ดำเนินเรื่องในยุคฟื้นฟูศิลปวิทยายุโรป แต่ได้เปลี่ยนช่วงเวลาเป็นกลางศตวรรษที่ 21 แทน หลังจากกลัวว่าแนวคิดยุคฟื้นฟูศิลปวิทยาจะ "ไร้ค่าเกินไป" หลังผู้กำกับภาพยนตร์ที่มีชื่อเสียงสองคน ปฏิเสธกำกับภาพยนตร์เรื่องนี้ นักแสดง โจนาทาน เฟรกส์ ได้รับเลือกให้กำกับภาพยนตร์ เพื่อให้มั่นใจว่างานจะตกอยู่กับคนที่เข้าใจ สตาร์ เทรค

บทภาพยนตร์เรื่องนี้จำเป็นต้องมีการออกแบบยานอวกาศใหม่ รวมไปถึงยาน ยูเอสเอส เอนเทอร์ไพรส์ ลำใหม่ ผู้ออกแบบงานสร้าง เฮอร์แมน ซิมเมอร์แมน และ นักวาดภาพ จอห์น อีฟส์ ร่วมมือกันสร้างยานอวกาศใหม่ที่ดูโฉบเฉี่ยวมากกว่ายาน เอนเทอร์ไพรส์ ก่อนหน้านี้ การถ่ายทำที่แอริโซนาและแคลิฟอร์เนียหลายสัปดาห์ ก่อนที่จะย้ายกองถ่ายไปถ่ายทำฉากภายในยานอวกาศ บอร์กได้รับการออกแบบใหม่ ให้ดูเหมือนว่าพวกเขาถูกดัดแปลงให้เป็นเครื่องจักรจากภายในสู่ภายนอก การแต่งหน้าใหม่ใช้เวลานานถึงสี่เท่า มากกว่าการปรากฏตัวของพวกเขาในละครโทรทัศน์ บริษัทสร้างเอฟเฟกต์ อันดัสเชียลไลต์แอนด์แมจิก เร่งสร้างเทคนิคพิเศษของภาพยนตร์ให้เสร็จภายในเวลาไม่ถึงห้าเดือน เทคนิคเอฟเฟกต์แสงแบบดั้งเดิมถูกเสริมด้วยภาพที่สร้างด้วยคอมพิวเตอร์ เจอร์รี โกลด์สมิท และ โจเอล ลูกชายของเขา ร่วมมือกันแต่งดนตรีประกอบภาพยนตร์ ถึงแม้ว่าจะมีเพียงเจอร์รีเท่านั้นที่มีชื่อในเครดิตภาพยนตร์

สตาร์ เทรค: ฝ่าสงครามยึดโลก ฉายเมื่อวันที่ 22 พฤศจิกายน ค.ศ. 1996 เคยเป็นภาพยนตร์ที่ทำเงินสูงสุดในวันเปิดตัวสุดสัปดาห์ ภาพยนตร์ทำเงินในสหรัฐและแคนาดา 92 ล้านดอลลาร์สหรัฐ และทำเงินจากภูมิภาคอื่น ๆ อีก 54 ล้านดอลลาร์สหรัฐ รวมแล้วภาพยนตร์ทำเงินทั่วโลก 146 ล้านดอลลาร์สหรัฐ ภาพยนตร์ได้รับการตอบรับที่ดีจากนักวิจารณ์ โดยนักวิจารณ์ รอเจอร์ อีเบิร์ต ยกย่องว่าเป็นหนึ่งในภาพยนตร์ สตาร์ เทรค ที่ดีที่สุด และเป็นเคยเป็นภาพยนตร์ที่ได้รับการวิจารณ์ในแง่บวกมากที่สุดในแฟรนไชส์ (93%) จนกระทั่งภาพยนตร์รีบูต แซงไปในปี ค.ศ. 2009 (94%) บอร์กและเทคนิคพิเศษได้รับการยกย่อง ในขณะที่ตัวละครได้รับการยกย่องน้อยกว่า การวิเคราะห์ทางวิชาการของภาพยนตร์เรื่องนี้มุ่งเน้นไปที่ความคล้ายคลึงของกัปตัน ฌอง-ลุก พิคาร์ด กับ เอแฮบของเฮอร์แมน เมลวิลล์ และธรรมชาติของบอร์ก ฝ่าสงครามยึดโลก ได้รับการเสนอชื่อในรางวัลออสการ์ สาขาแต่งหน้ายอดเยี่ยม และได้รับ รางวัลแซทเทิร์น 3 รางวัล ภาคต่อของภาพยนตร์ชื่อว่า สตาร์ เทรค: ผ่าพันธุ์อมตะยึดจักรวาล ฉายในปี ค.ศ. 1998

อ้างอิง

แหล่งข้อมูลอื่น

 
 

ภาพยนตร์ที่ออกฉายในปี พ.ศ. 2539
ภาพยนตร์อเมริกัน
ภาพยนตร์ภาษาอังกฤษ
ภาพยนตร์แนวโลดโผนนิยายวิทยาศาสตร์ในทศวรรษ 1990
ภาพยนตร์แนวโลดโผนที่มีคู่อริเป็นเพศหญิง
ภาพยนตร์อเมริกันแนวโลดโผนนิยายวิทยาศาสตร์
ภาพยนตร์อเมริกันแนวผจญภัยในอวกาศ
ภาพยนตร์ภาคต่ออเมริกัน
ภาพยนตร์แอนดรอยด์ (หุ่นยนต์)
ภาพยนตร์ไซบอร์ก
ภาพยนตร์อเมริกันเกี่ยวกับการแก้แค้น
ภาพยนตร์เกี่ยวกับการเดินทางข้ามเวลา
ภาพยนตร์ที่ดำเนินเรื่องในทศวรรษ 2060
ภาพยนตร์ที่ดำเนินเรื่องในศตวรรษที่ 24
ภาพยนตร์ที่ดำเนินเรื่องในอนาคต
ภาพยนตร์ที่ดำเนินเรื่องในมอนแทนา
ภาพยนตร์ที่ถ่ายทำในแคลิฟอร์เนีย
ภาพยนตร์ที่ถ่ายทำในแอริโซนา
ฝ่าสงครามยึดโลก
ฝ่าสงครามยึดโลก
ภาพยนตร์โดยพาราเมาต์พิกเจอส์
ดนตรีประกอบภาพยนตร์โดย เจอร์รี โกลด์สมิท
ดนตรีประกอบภาพยนตร์โดย โจเอล โกลด์สมิท
ภาพยนตร์กำกับโดย โจนาทาน เฟรกส์
ภาพยนตร์อำนวยการสร้างโดย ริก เบอร์แมน
ภาพยนตร์ที่ใช้บทภาพยนตร์เขียนโดย ริก เบอร์แมน
ภาพยนตร์ที่ใช้บทภาพยนตร์เขียนโดย แบรนนอน บรากา
ภาพยนตร์ที่ใช้บทภาพยนตร์เขียนโดย โรนัลด์ ดี. มัวร์
ภาพยนตร์เปิดตัวผู้กำกับในปี ค.ศ. 1996